הרגימנט האווירי למבצעים מיוחדים ה-160

הרגימנט האווירי למבצעים מיוחדים ה-160 (באנגלית: 160th Special Operations Aviation Regiment בראשי תיבות: SOAR) היא יחידת עילית להטסת הכוחות המיוחדים של הצבא ארצות הברית. הרגימנט כפוף לפיקוד מבצעי אוויר מיוחדים של צבא ארצות הברית (USASOAC), הזרוע האווירית של פיקוד המבצעים המיוחדים של זרוע היבשה של ארצות הברית (USASOC)

 תפקיד וארגון 
תפקיד הרגימנט לארגן, לצייד, לאמן, לתכנן ולהפעיל כוחות אוויר במבצעיים מיוחדים של הצבא (ARSOA) ברחבי העולם. הרגימנט מטיס את כוחות המבצעים המיוחדים של הצבא במבצעים מיוחדים, ומתמחה בפעולות ליליות ובמתארי טיסה מורכבים בתנאי מזג אוויר קשים. טייסי הרגימנט המכונים "מתגנבי הלילה" (Night Stalkers) מוכשרים לפעול בכל שעות היממה ובכל תנאי מזג האוויר160th Special Operations Aviation Regiment (Airborne) , soc.mil, last accessed 9 October 2016 וערוכים לפעולה בכל זירה בעולם במשימות סיור, תקיפה, ובמבצעים מיוחדים.

ברגימנט ארבעה גדודי (טייסות) מסוקים, שתי פלוגות כטב"ם- MQ-1C Grey Eagles, פלוגת מטה, ופלוגת אימונים. הרגימנט פרוס בפורט קמפבל, בשדה התעופה האנטר ובבסיס משותף לואיס-מק'קורדArmy's Elite Night Stalkers Quietly Stood Up A New Unit Ahead Of Getting New Drones, thedrive.com, By Joseph Trevithick, dated 8 February 2019, last accessed 12 February 2019.

ברגימנט כ-200 כלי טיס. כל גדוד מורכב מפלוגות של מסוקי קרב קלים MH-6 Little Bird, מסוקי סער בינוניים UH-60 בלק הוק, ומסוקים תובלת סער כבדים בואינג צ'ינוק MH-47 בלוק II החדש, שהותאמו במיוחד לדרישות המבצעיות.

 רקע היסטורי 
ממוזער|250px|מלחים בצי האמריקני עומדים בצד מסוק בלקהוק מהרגימנט
250px|ממוזער|מסוקו של מייקל דוראנט מעל חוף מוגדישו כפי שצולם ביום הקרב על מוגדישו
הרגימנט הוקם ב-16 באוקטובר 1981 בעקבות כישלון מבצע ציפורן הנשר. לאחר כישלון המבצע הוחלט בצבא ארצות הברית כי יש להקים טייסת אשר ייעודית לפעולות מיוחדות בשילוב הכוחות המיוחדים של צבא ארצות הברית ויחידות מיוחדות נוספות הכלולות בכוחות המזוינים של ארצות הברית ובכלל זה אריות הים והאגף לפעולות מיוחדות של ה-CIA. בהקמתה התבססה היחידה על טייסים מקרב הדיוויזיה המוטסת ה-101, שהיא אוגדת סער אווירית. טייסי היחידה, כמו גם צוותי המסוקים שלה, ובכלל זה תומכי הלחימה והמכונאים המוטסים, הוכשרו במיוחד על מנת לקחת חלק במבצעים מיוחדים.

בקרב מוגדישו התרסקו שני מסוקי בלקהוק של הרגימנט בעת שטייסיה הובילו את כוחות ריינג'רס וכוח דלתא. אל אתר ההתרסקות השני התנדבו להגיע שני צלפים מוטסים מכוח דלתא - גארי גורדון ורנדי שוגארט. הללו אבטחו את המסוק וצוותו, נלחמו מטווח קרוב עם ההמון הסומלי אשר עט על שברי המסוק ולבסוף נהרגו בלחימה שם. הניצול היחיד מהצוות, טייס המסוק הפצוע מייקל דוראנט נפל בשבי, וההמון עשה שפטים בגופות הלוחמים ההרוגים

במבצע חנית נפטון היה הרגימנט אמון על הטסת לוחמי צוות שש של יחידת "אריות הים", ועל החדרתם למתחם המבוצר. במבצע נחשפה העובדה כי לצבא ארצות הברית ישנם מסוקי תובלה בעלי טכנולוגיה חמקנית

בינואר 2026, במהלך מבצע נחרצות מוחלטת, טסו רכיבים של SOAR מעל קראקס במטרה ללכוד את נשיא ונצואלה, ניקולס מדורו, ואת רעייתו סיליה פלורס, טרם הגשת כתבי אישום נגדם בעבירות סמים וטרור.

 מבצעים נודעים 
 אוקטובר 1983: מבצע זעם דחוף - הפלישה לגרנדה.
 דצמבר 1989: מבצע מטרה צודקת.
 1990–1991 : מלחמת המפרץ.
 2001–2021: מבצע חירות מתמשכת.
 2003–2010: מבצע חירות לעיראק.
 2004: המלחמה בצפון-מערב פקיסטן.
 2 במאי 2011: מבצע חנית נפטון, מבצע חיסולו של אוסאמה בן לאדן.
 4 בינואר 2026: מבצע נחרצות מוחלטת, מבצע לכידתו של ניקולס מדורו.

 יחידות עלית אחרות בצבא האמריקני 
 כוח דלתא
 הכומתות הירוקות
 אריות הים
 האגף לפעולות מיוחדות
 הריינג'רס
 יחידות החילוץ של חיל האוויר האמריקאי

לקריאה נוספת
 מרק בודן, בן לאדן - החיסול, אור יהודה: כנרת זמורה-ביתן, 2012.
 מרק באודן, "התרסקות במוגדישו",הוצאת משרד הביטחון, 2002.

 קישורים חיצוניים 

 .
 July 26, 2020 Joshua Skovlund, OPERATION RED WINGS THROUGH THE EYES OF THE NIGHT STALKERS

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: יחידות מובחרות
קטגוריה:יחידות בצבא ארצות הברית
קטגוריה:פיקוד המבצעים המיוחדים של ארצות הברית
קטגוריה:הכוחות המיוחדים של צבא ארצות הברית
קטגוריה:הכוחות המזוינים של ארצות הברית: יחידות אוויריות
קטגוריה:הכוחות המזוינים של ארצות הברית
קטגוריה:חטיבות בצבא ארצות הברית